Šveitsi põhiseadus eristab artiklites 193 ja 194 põhiseaduse täielikku või osalist revisjoni. Saksa  põhiseadus näeb ette ka põhiseaduse kehtivuse lõppemist (artikkel 146), jätab aga reguleerimata uue põhiseaduse menetlemise. Autor vaatleb rahvaalgatust ning seadusandja tegevust ja suhestust põhiseaduse muudatusettepanekute seadustamisel. Minaretikeeld sai Šveitsis jõustuda seetõttu, et tegemist oli põhiseaduse osalise, st üksiku sätte muutmisettepanekuga, mille poolt hääletas enamus rahvast ja kantonitest - initsiatiiv lähtus rahvalt; parlament pooldas selle tagasilükkamist, kuid ei esitanud vastueelnõu.